Smågevatnet naturreservat

Smågevatnet naturreservat er et naturreservat i Aukra kommune. Det består av et område vest på Gossa. Området ble vernet 27. mai 1988. Reservatet inngår i verneplan for våtmark. Fra og med 1. april til og med 31. august er all ferdsel forbudt innenfor en del av reservatet. Verneforskriften sier at formålet med vernet er «å ta vare på eit viktig våtmarksområde med tilhøyrande plantesamfunn, fugleliv og anna dyreliv.» Smågevatnet har vært uten fisk, og dette har gitt gode næringsforhold for fugler som dykkender (for eksempel toppand, bergand, havelle, svartand og sjøorre), gressender (for eksempel stokkand, brunnakke og krikkand), vadefugler (for eksempel rødstilk) og vannrikse. Referanser